Şrek 5

Şrek 5 () — Amerika istehsalı, DreamWorks Animation tərəfindən hazırlanan və Universal Pictures tərəfindən yayımlanacaq animasiya, fantastika və komediya janrlı cizgi filmidir. Vilyam Steyqin 1990-cı ildə nəşr olunmuş Şrek! adlı kitabına əsaslanan bu film, "Əbədi Şrek" (2010) filminin davamıdır və Şrek franşizasının beşinci əsas, ümumilikdə isə yeddinci cizgi filmidir. Filmin rejissorları Valt Dorn və Konrad Vernondur, ssenari həmmüəllifi isə Brad Ablesondur. Filmin ssenari müəllifi Maykl Makkallersdir. Prodüserləri isə Illumination şirkətinin icraçı direktoru Kris Meledandri və Gina Şaydır. Filmin əsas personajlarını əvvəlki aktyorlar səsləndirəcək. Mayk Mayers (Şrek), Eddi Mörfi (Eşşək) və Kameron Diaz (Şahzadə Fiona) rollarını yenidən səsləndirəcək. Bundan əlavə, məşhur aktrisa Zendaya da filmin heyətinə qoşulacaq.

Şrek 5 ilk dəfə Şrek 2 (2004) filminin buraxılışından sonra planlaşdırılmış və 2013-cü ildə nümayişi nəzərdə tutulmuşdu. Lakin DreamWorks Animation-ın keçmiş icraçı direktoru Ceffri Katzenberq franşizanı dördüncü filmlə tamamlamalı olduqlarını düşündüyü üçün bu planlar ləğv edildi. 2014-cü ildə layihə yenidən aktivləşdirildi və 2016-cı ildə Universal Pictures filmi rəsmi olaraq təsdiqlədi.

Şrek 5-in ABŞ kinoteatrlarında 30 iyun 2027-ci ildə nümayişi planlaşdırılır.

Səsləndirən aktyorlar
 Mayk Mayers Şrek rolunda 
 Eddi Mörfi Eşşək rolunda
 Kameron Diaz Şahzadə Fiona rolunda
 Zendaya Şrek və Fiona'nın qızı rolunda 

İstinadlar

Xarici keçidlər
 Şrekin Rəsmi saytı 

Kateqoriya:Şrek
Kateqoriya:Heyvanlar haqqında filmlər
Kateqoriya:ABŞ-nin 3D filmləri